CELEX: E2015J0012
Language: hr
Date: 2015-09-28 00:00:00
Title: Presuda Suda оd 28. rujna 2015. u predmetu E-12/15 – Nadzorno tijelo EFTA-e protiv Kneževine Lihtenštajna (Propust države članice EGP-a/EFTA-e da ispuni svoje obveze – Neprovedba – Direktiva 2011/83/EU o pravima potrošača)

17.11.2016   
            
            
               HR
            
            
               Službeni list Europske unije
            
            
               C 422/8
            
         PRESUDA SUDA
   оd 28. rujna 2015.
   u predmetu E-12/15
   Nadzorno tijelo EFTA-e protiv Kneževine Lihtenštajna
   (Propust države članice EGP-a/EFTA-e da ispuni svoje obveze – Neprovedba – Direktiva 2011/83/EU o pravima potrošača)
   (2016/C 422/07)
   U predmetu E-12/15, Nadzorno tijelo EFTA-e protiv Kneževine Lihtenštajna – ZAHTJEV za izjavu da propustom da u predviđenom roku donese mjere potrebne za provedbu akta iz točke 7.a, 7.e i 7.i Priloga XIX. Sporazumu o Europskom gospodarskom prostoru (Direktiva 2011/83/EU Europskog parlamenta i Vijeća od 25. listopada 2011. o pravima potrošača, izmjeni Direktive Vijeća 93/13/EEZ i Direktive 1999/44/EZ Europskog parlamenta i Vijeća te o stavljanju izvan snage Direktive Vijeća 85/577/EEZ i Direktive 97/7/EZ Europskog parlamenta i Vijeća) prilagođenog Sporazumu njegovim Protokolom 1., Kneževina Lihtenštajn nije ispunila svoje obveze iz tog akta i članka 7. Sporazuma, sud, u sastavu Carl Baudenbacher, predsjednik, Per Christiansen i Páll Hreinsson (sudac izvjestitelj), suci, donio je 28. rujna 2015., presudu kao u izreci:
   Sud:
   
               1.
            
            
               Izjavljuje da Kneževina Lihtenštajn nije ispunila svoje obveze iz akta iz točaka 7.a, 7.e i 7i Priloga XIX. Sporazumu o Europskom gospodarskom prostoru (Direktiva 2011/83/EU Europskog parlamenta i Vijeća od 25. listopada 2011. o pravima potrošača, izmjeni Direktive Vijeća 93/13/EEZ i Direktive 1999/44/EZ Europskog parlamenta i Vijeća te o stavljanju izvan snage Direktive Vijeća 85/577/EEZ i Direktive 97/7/EZ Europskog parlamenta i Vijeća) prilagođenog Sporazumu njegovim Protokolom 1., kao i iz članka 7. Sporazuma, jer nije u predviđenom roku poduzela mjere potrebne za provedbu Akta.
            
         
               2.
            
            
               Nalaže Kneževini Lihtenštajnu plaćanje troškova postupka.